คลังดันประกันราคาถูก10แบบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ชีวิต4กรมธรรม์วินาศภัยอีก6หวังใน3ปีเบี้ยประกันพันล้าน 
โพสต์ทูเดย์ — กระทรวงการคลังหวังไมโครอินชัวรันส์สร้างเบี้ยพันล้านใน 3 ปี พร้อมสร้างงานเพิ่มผ่านตัวแทนใหม่
นพ.พฤฒิชัย ดำรงรัตน์ รมช.คลัง เปิดเผยว่า ในวันที่ 1 มี.ค.นี้ คาดว่าบริษัทประกันจะนำเสนอขายแบบประกันภัยสำหรับรายย่อยหรือไมโครอินชัวรันส์สู่ประชาชนทั่วไปได้ โดยในระยะแรกจะมีด้วยกัน 10 แบบ แบ่งเป็นแบบประกันชีวิต 4 แบบ และแบบประกันวินาศภัย 6 แบบ คิดเบี้ยตั้งแต่ปีละ 8001,000 บาท ให้ความคุ้มครองเริ่มต้นที่ 1 แสนบาทขึ้นไป 
ทั้งนี้ คาดว่าภายใน 3 ปีนี้จะมีผู้ทำประกันไมโครอินชัวรันส์ถึง 1 ล้านกรมธรรม์ และได้เบี้ยเข้าสู่ระบบประกันประมาณ 1,000 ล้านบาท และที่สำคัญจะทำให้ประชาชนมีหลักประกันในชีวิตเพิ่มขึ้น เป็นแบบประกันที่ให้ความคุ้มครองไม่ซับซ้อน มีเงื่อนไขข้อยกเว้นน้อยที่สุด เหมาะสมและตอบสนองกับความต้องการของประชาชนได้ในทุกระดับ
อย่างไรก็ตาม โครงการไมโครอินชัวรันส์นี้ ถือว่าเป็น 1 ใน 17 นโยบายหลักของกระทรวงการคลังในปีนี้ ที่ต้องการทำให้เป็นปีแห่งการสร้างงาน สร้างรายได้ และสร้างหลักประกันให้กับคนไทยผู้มีรายได้น้อย ซึ่งยังมีส่วนให้รัฐบาลลดภาระเรื่องค่าใช้จ่ายสวัสดิการของประชาชนลงด้วยหากมีการทำประกันมากขึ้น 
ขณะเดียวกันอาชีพตัวแทนขายประกันก็เป็นอีกช่องทางหนึ่งในการสร้างงานได้ โดยทางสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เองก็พยายามลดเงื่อนไขในการสอบเป็นตัวแทนขายประกันให้มีความสะดวกรวดเร็วมากขึ้น และจัดใบอนุญาตให้ขายประกันไมโครอินชัวรันส์เฉพาะ
นอกจากนี้ เพื่อให้โครงการเดินหน้าได้อย่างประสบความสำเร็จ ภาครัฐเองก็ต้องสนับสนุนในแง่ให้ความรู้กับองค์กรส่วนท้องถิ่น กลุ่มองค์กรชุมชน กลุ่มแม่บ้าน โรงงานอุตสาหกรรมต่างๆ ซึ่งขณะนี้ก็มีหลายกลุ่มได้ทำบันทึกความเข้าใจไปแล้วเพื่อให้ประชาชนเหล่านี้เข้าถึงโครงการไมโครอินชัวรันส์ได้ โดยทางคปภ. ก็ยังได้จัดให้มีการอบรมให้ความรู้และสอบเป็นตัวแทนทั่วประเทศด้วย
นายสาระ ล่ำซำ กรรมการผู้จัดการ บริษัท เมืองไทยประกันชีวิต นายกสมาคมประกันชีวิตไทย กล่าวว่า คงต้องใช้เวลาอีกระยะหนึ่งกว่าที่โครงการไมโครอินชัวรันส์ จะสำเร็จได้ ซึ่งสิ่งสำคัญคงเป็นเรื่องของอัตราเบี้ยและความคุ้มครองที่ต้องเหมาะสมกับความต้องการของลูกค้า รวมถึงสร้างความรู้ความเข้าใจให้กับกลุ่มเป้าหมาย 
อย่างไรก็ตาม คาดว่าโครงการไมโครอินชัวรันส์นี้คงมีเบี้ยจากประกันชีวิตประมาณ 8090% โดยเฉพาะการได้เบี้ยต่ออายุ ซึ่งในส่วนของบริษัท เมืองไทยประกันชีวิต ขณะนี้ได้ยื่นขอเสนอขายแบบประกันไมโครอินชัวรันส์ไปแล้ว 45 แบบ และคาดว่าในปีนี้บริษัทจะได้เบี้ยประกันจากไมโครอินชัวรันส์ในสัดส่วนประมาณ 1020% เมื่อเทียบกับเบี้ยรับรวมในปีนี้ที่ตั้งเป้าไว้ที่ 3 หมื่นล้านบาท เนื่องจากในปีนี้บริษัทจะบุกตลาดไมโครอินชัวรันส์มากขึ้น